Granatomyotlar bilan qurollangan jangarilar Misrda 15 askarni yo‘q qildi

Granatomyotlar bilan qurollangan jangarilar Sinay yarim orolida 15 nafar Misr askarlarini yo‘q qildi, deya xabar bermoqda Reuters. Bundan tashqari ikki nafar tinch aholi vakili halok bo‘ldi. Hodisa 2-aprel kuni bir nechta harbiy postlarga hujum natijasida sodir bo‘ldi.

Hujumlar bir vaqtning o‘zida sodir etilgan-etilmagani xabar berilmayapti. Hamla uchun javobgarlikni hech kim o‘z bo‘yniga olganicha yo‘q.
Misrda 2013-yilda harbiy to‘ntarish amalga oshirilganidan buyon Sinay yarim orolida jangarilar yuzlab askarlarni yo‘q qildi.